**Գրենադայի ազգային թանգարան**, թանգարան Սենտ Ջորջես քաղաքում։ Այն տեղակայված է մի քանի շինություններից կազմված համալիրում, կառույցներից ամենահինը 1704 թվականից սկսած օգտագործվել է որպես ֆրանսիական զորանոց։ Համալիրի մի մասը օգտագործվել է կից գտնվող բանտի կողմից մինչև 1850-ական թվականները, երբ տարածքը վաճառվեց և տեղում կառուցվեց հյուրանոց։ Հյուրանոցը գործեց մինչև 1960-ականների սկիզբ, որից հետո 1976 թվականին Գրենադայի վարչապետ Գեյրիի կառավարությունը համալիրի մի հատվածը նվիրաբերեց հնագիտության և պատմության թանգարան հիմնադրելու համար։ Թանգարանում ներկայացված են Ամերիկայի հնդկացիների պատմությունը, մինչգաղութային շրջանը, եվրոպական հարձակումները, աֆրիկյան ստրկատիրությունը, գաղութային շրջանի ցուցանմուշներ, այդ թվում՝ մի շարք առարկաներ և վաննա, որը հավանաբար պատկանել է Նապոլեոնի առաջին Ժոզեֆին դը Բոհարնեին։

Պատմություն
-----------

Գրենադայի ազգային թանգարանը տեղակայված է Յանգ և Մոնքթոն փողոցների խաչմերուկում գտնվող կառույցում։ 1704 թվականին այն օգտագործվել է որպես ֆրանսիական զորանոց, այնուհետև դարձել է կղզու առաջին հյուրանոցը։ Տարբեր ձեռնարկատերերի պատկանող երկու այլ հյուրանոցներ վերածվում են Սենտ Ջորջեսում աշխատող առևտրականների պահեստների։ Թանգարանը հիմնադրվել է 1976 թվականին անհատների օժանդակությամբ, ովքեր կազմում են երկրի պատմական համայնքը։ Համարվում է հնագիտության և պատմության թանգարան։ Հանրապետության բանկի ներդրումների հաշվին նախատեսվում է զարգացնել և ընդլայնել հնդկացիների մշակույթին և պատմությանը, նաև եվրոպական հարձակումներին առնչվող ցուցասրահները։

Հավաքածու
---------

Թանգարանի սրահները ընդգրկում են «Ստրկություն», «Առաջին բնակիչներ», «Պլանտացիաների տնտեսություն», «Ձկնային հնագիտություն» և «Վաղ տրանսպորտային միջոցներ և տեխնոլոգիաներ» թեմաները։ Լայնորեն ներկայացված է Գրենադայի ազգային մշակույթը։ Ցուցանմուշները ներառում են նաև Գրենադայի հնդկացի ժողովրդի՝ Սիբոնայների պատմությունը։ Ներկայացված են փաստական ապացույցներ կապված հեղափոխական գործիչ Մորիս Բիշոփի սպանության և ԱՄՆ-ի կողմից Գրանադայի նկատմամբ ռազմական հարձակման հետ։ Մշակութային ցուցանմուշների հետ մեկտեղ կան նաև 1980-ական թվականների քաղաքական իրադարձությունները նկարագրող նյութեր։ Ներկայացված են կերամիկական առարկաներ, տեղի ֆաունայի նմուշներ, առաջին տելեգրաֆյան գիծը, որ դրվել է քաղաքում 1871 թվականին։

Կրթական ծրագիր
--------------

Թանգարանում իրականացվում է կրթական ծրագիր «Գրենադայի ազգային թանգարանի հրատարակչություն» անվանումով։ Ծրագրի շրջանակներում այցելուներին ներկայացվում է Կարիբյան կղզու պատմությունը, 1609 թվականին բրիտանական ներկայության և ֆրանսիական օկուպացիայի շրջանները։ Թանգարանում պահվող զանազան հետազոտական գրքերը, քարտեզները հասանելի են ու ևս համարվում են կրթական ռեսուրսներ այցելուների համար։

Ծանոթագրություններ
------------------

1. ↑  «About the Grenada National Museum». *Grenada National Museum* (ամերիկյան անգլերեն). Վերցված է 2023 թ․ մայիսի 15-ին.
2. 1 2 3  Colón, Christina Paulette; Flippin, Alexis Lipsitz; Marino, John; Porter, Darwin; Prince, Danforth (2011 թ․ հուլիսի 22). «Frommer's Caribbean» (անգլերեն). Wiley. Վերցված է 2023 թ․ մայիսի 15-ին.
3. 1 2  «Grenada Island travel». *Lonely Planet* (անգլերեն). Վերցված է 2023 թ․ մայիսի 15-ին.
4. ↑  Crask, Paul (2012 թ․ հուլիսի 20). «Grenada: Carriacou - Petite Martinique» (անգլերեն). Bradt Travel Guides. Վերցված է 2023 թ․ մայիսի 15-ին.
5. ↑  «Grenada». *www.britannica.com* (անգլերեն). Վերցված է 2023 թ․ մայիսի 15-ին. `{{cite web}}`: Text "Britannica" ignored (օգնություն); Text "History, Geography, & Points of Interest" ignored (օգնություն)
6. ↑  «Grenada National Museum Receives Major Donation from Republic Bank». *nowgrenada.com* (բրիտանական անգլերեն). 2013 թ․ մայիսի 22. Վերցված է 2023 թ․ մայիսի 15-ին. `{{cite web}}`: Text "NOW Grenada" ignored (օգնություն)
7. ↑  Huber, Joyce (2009). «Best Dives of Grenada, St. Vincent & the Grenadines» (անգլերեն). Hunter Publishing, Inc. Վերցված է 2023 թ․ մայիսի 15-ին.
8. ↑  «Grenada - Explorations». *www.geographia.com*. Վերցված է 2023 թ․ մայիսի 15-ին.
9. ↑  *arcthemagazine.com*. Վերցված է 2023 թ․ մայիսի 15-ին. `{{cite web}}`: Missing or empty `|title=` (օգնություն)
10. ↑  «Grenada National Museum Teacher Kits». *web.archive.org*. 2014 թ․ հոկտեմբերի 27. Արխիվացված է օրիգինալից 2014 թ․ հոկտեմբերի 27-ին. Վերցված է 2023 թ․ մայիսի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գրենադայի ազգային թանգարան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 6035888-9 · ISNI: 0000000121502972 · LCCN: nb2004313041 · VIAF: 123405495 · WorldCat VIAF: 123405495 |

 |